בדיקות מערכת

1. **קלט לא חוקי בשדות הזמן שבמסך ההגדרות לפני משחק.**

תיאור- להכניס לשדה מספרים שליליים, מספרים עשרוניים, תווים שאינם מספרים ומספרים בעלי יותר משתי ספרות.

תוצאה רצויה- בעת הקלדת (או הדבקת) תו לא חוקי או תווים שלפחות אחד מהם הוא תו לא חוקי, לא תבוצע הפעולה ושדה הטקסט יישאר עם ערכו טרם ביצוע הפעולה. סיפרה שלישית לאחר שתי ספרות תיחשב כתו לא חוקי כיוון שגודל הקלט המקסימלי בשדות הזמן הוא 99.

1. **להשאיר את אחד משדות הזמן (שבמסך ההגדרות לפני משחק) ריק.**

תיאור- למחוק את הערך ההתחלתי המוצב באחד משדות הזמן ולאחר מכן, ללחוץ על כפתור או להוציא את הפוקוס מהשדה בדרך אחרת (אפילו ללחוץ על כפתור start), ובכך להשאיר את השדה ריק.

תוצאה רצויה- בכל יציאה מהפוקוס ובמידה ואחד משדות הזמן ריק, יוצב בו ערך ברירת-המחדל שלו.

1. **קלט של 0 דקות למשחק (במסך ההגדרות לפני משחק) אשר לא מאפשר משחק תקין.**

תיאור- הצבת המספר 0 בשדה הדקות והוצאת השדה מפוקוס.

תוצאה רצויה- הדבר ייחשב כהשארת השדה ריק ועל כן יוצב בו ערך ברירת המחדל שלו.

1. **ניסיון ביצוע מהלך שאינו חוקי הכולל שימוש בכלי היריב במסך המשחק.**

תיאור- לחיצה על כלי היריב ולחיצה על משבצות יעד שאינן אפשריות לכלי הנבחר הנוכחי.

תוצאה רצויה- הדבר לא יגרור תגובה כלשהי מלבד ביטול בחירת הכלי הנוכחי (הכולל את הסתרת משבצות היעד האפשריות לו), זאת כמובן במידה ונבחר כלי

קודם לכן.

1. **לחיצה על כפתור, כלי או משבצת במסך המשחק לאחר סיום המשחק.**

תיאור- לאחר סיום המשחק, בעת הצגת תוצאת המשחק בחלון הפופ-אפ, ניסיון ללחוץ על הכפתורים השונים, על המשבצות או על הכלים שבמסך המשחק.

תוצאה רצויה- הדבר לא יתאפשר כיוון שבכדי שחלון המשחק יוכל להגיב לקלט נצטרך לאשר או לסגור את חלון תוצאת המשחק וזה יוביל (בשני המקרים) לחזרה למסך הראשי ובכך לא תתאפשר למשתמש האופציה ללחוץ על אחד מהאפשרויות המוצגות במסך המשחק לאחר סיומו.